<classify> Na AVELINE KITOMARY -DAR ES SALAAM MAHAKAMA ya Wilaya ya Ilala Dar es Salaam imewawekaka chini yaungalizi kwa mwaka mmoja watu wawili kwa kuhusishwa na makosa ya jinaiyanayosababisha uvunjifu wa amani katika jamii. Waliowekwa chini ya uangalizi ni Omary Abdallah na David JosephWakazi wa Dar es Salaam. Uamuzi huo ulikuja mara baadaya Ofisa wa Polisi Kituo Kikuu cha Polisi Dar es Salaam, Anaeli Mbise kuandikabarua iliyoomba amri ya mahakama ya kuwaweka watu hao chini ya uangalizi. Akisoma ombi hilo mbele ya Hakimu Adelf Sachore, Wakili wa SerikaliGrace Mwanga, alisema Jeshi la Polisilimetoa ombi hilo kutokana na watu hao kujihusisha na makosa ya kujipatia fedhakwa njia ya udanganyifu na wizi jambo ambalo kumekuwa likilalamikiwa na jamiiiliyowazunguka. Watuhumiwa hao wote wawili walikubali kuwekwa chini ya uangalizi, hatahivyo mahakama imetoa amri kwa watuhumiwa hao kuripoti Kituo Kikuu cha PolisiDar es Salaam kila mwezi kuanzia Juni 1mwaka huu hadi Juni 1, 2020 kwa wakati wote watakapokuwa chini ya uangalizi. Hakimu Sachore alisema dhamana iko wazi kwa watuhumiwa kuwa nawadhamini wawili na mmoja awe anatoka katika taasisi inayotambulika ambaowatatoa bondi ya Sh milioni moja kwa kila mmoja. Hata hivyo watuhumiwa walishindwa kukidhi masharti ya dhamana nakupelekwa rumande mpaka Mei 14, mwaka huu kwa ajili ya kutimiza dhamana.  <topic>: KITAIFA 